钦定古今图书集成/明伦汇编/家范典/第007卷 > 性理会通 > 《祖泫太子太傅敕》前人
## 钦定古今图书集成/明伦汇编/家范典/第007卷 > 性理会通 > 《祖泫太子太傅敕》前人

朕有元臣，以德媚于上下，民见其羽旄，闻其车马之
音，则稽首而聚观之。况其父祖坟墓之所在，望其草
木，盖有流涕而拜者。锡命之宠，岂特以慰其家而已
哉？某官某故祖父某官某，笃学力行，追配前人。仕道
难进，止于一命。无疆之庆，在其子孙。风流未远，英烈
如在。歆予宠章，以慰民望。